Document ID: /roh_data/filtered/fineweb-2-filterrobots_roh.jsonl.gz/15817

Igl è in document dal chant Sursilvan co i n'ha anc mai dà el:
La purschida consista dad ina cronica cun 243 paginas e latiers datti da cumprar in DC cun producziuns da 28 chors sursilvans.
Rimnà documents davent da l'onn 1867
La pli gronda sfida per l'autur da la cronica Erwin Ardüser è stà da chattar documents da l’entschatta dal district da chant. Ils sulets documents che raquintan da quest temp da l'onn 1867 eran la finala las gasettas. «Der freie Rhätier» u la «Gasetta Romontscha» eran las gasettas che rapportavan sur da las festas a chant en Surselva. Ellas publitgavan er mintgatant ils rapports dals experts. Uss pon questas publicaziuns dar ina survista dal svilup dal chant en Surselva.
Tut ils chors cun text e foto
La cronica resguarda era persunas contemporanas che raquintan reminiscenzas ord da lur temp sco chantadurs, dirigents, presidents ed en autras funcziuns tar ils chors. Plinavant vegnan tut ils chors dal district purtretads cun text e fotografias.
Ina rubrica che fa impressiun èn las fotografias dals chor ch’èn vegnids schliads e n’existan betg pli. 38 chors emplainan la rubrica «ei era inagada».
RR actualitad 11:00